Tasaista kehitystä
Tasaista kehitystä.

 Kehitystä kehitystä
 huudettu on aikain mennen.
 Valtaluokkain mieli, aatteet
 tok’ on samat nyt kuin ennen.
 Heistä se on kehitystä
 kun on edut vanhaan tapaan,
 orjat kun vain riistaa jauhaa
 heille nautinnon suo vapaan,
 vallan eessä ryömimähän
 kun ei »järkimiehet« suutu,
 pääoma on pansaroitu
 eikä olot liioin muutu.

»Tasaisesti, tasaisesti«
»lehtiporvarit« noin soittaa,
 sanasaivarruksillansa
 lakimiehet avuks’ koittaa.
 Moisen virren veisannassa
 ylimpän’ on pappiskuoro:
 »malttakaa te talttukaa jo,
 taivaassa on köyhäin vuoro«.

 – Kehityksen keppihepoon
 turvaa etuin vartiosto. –
 Käyvät suloiseen taas lepoon. –
 – – Milloin herää orjain kosto?

Hilja Liinamaa.

Lähde: Vapauden veräjällä 2. Savon Työväen Kevätlehti. 1908. Savon työväen sanomalehti-osuuskunta, Kuopio.

Hilja Pärssinen
Runot
1908
Lähdeluokattomat